EN NETFLIX-SERIE
Nuvel … du har endelig kasseret mig til fordel for din osmanniske herre.
Sværdet er vel beregnet til mig.
Og daggerten til mig.
Mehmed taber kampen,
men du behøver ikke dø for ham.
Jeg har ingen planer om at dø.
Slut dig til mig,
så dræber vi ham sammen.
Vi svor loyalitet over for Mehmed.
Det var tomme ord med en kniv mod struben.
Hvad med din loyalitet over for mig?
Hvem beskyttede dig,
da vi blev efterladt i sultanens palads?
Der kæmpedes mere og mere intenst i den osmanniske lejr,
og sultan Mehmed 2. og hans soldater stod over for endeløse bølger
af valakiske angribere.
Vlad Draculas vrede.
Et stykke guld for hvert eneste valakiske hoved!
Mehmed har altid prøvet at vende dig imod mig,
men Draculas blod
løber stadig gennem dine årer.
Det er på tide, du kommer hjem.
Kæmp med mig, bror.
Vi bygger vores eget imperium,
og du vil lede min hær.
Nej.
Du har intet at tilbyde
udover krig og lidelse.
Tusindvis er døde
på grund af dit magtbegær og din hævntørst.
Endda din egen hustru.
Hvad ved du om Anastasias død?
Jeg var der.
Jeg skærer hovedet af dig.
Det er dit hoved,
jeg er kommet efter.
Så kom og tag det.
Den 17. juni 1462.
Det var helvede på jord uden for den valakiske hovedstad Târgovişte.
I ly af mørket og forklædt som osmanniske soldater
iværksatte Vlad Draculas hær det berygtede natlige angreb,
et dristigt overraskelsesangreb på sultan Mehmed 2. s lejr.
Hvis jeg var en af Vlads soldater, ville jeg betragte planen som vanvittig.
Men hvis den lykkedes, ville sejren være fantastisk.
I modsat fald ville vi tabe kampen,
og det på den mest spektakulære måde.
Valakkerne angreb med stål og ild
i et desperat forsøg på at forhindre osmannerne i at tage Vlads trone.
Valakkerne kom ind i lejren og stormede frem med fakler,
de affyrede pile så vildt som muligt
og skabte al den kaos og forvirring, de kunne.
Det var mørkt, og man kunne intet se.
Man kunne ikke skelne.
Så Vlads indledende angreb var er en stor succes.
Det kunne ende i en katastrofe.
Hold stand!
De taber terræn!
Bliv ved med at angribe!
Hold stand!
Sultan! Mændene kan ikke holde positionen meget længere.
Vi er snart besejret.
Bevar troen, Ali Bey.
Tror du, jeg agter at dø i dette helvede?
Far sagde altid, du var svag.
Far tog fejl i mange ting.
Lad os se, hvor skarpt dit sværd er, lillebror.
Du bør vise større respekt for Valakiets nye hersker.
En af sultanens spytslikkere,
der skal gøre det beskidte arbejde.
Du vil dø ved prins Radus sværd eller mit.
Uanset hvad, leverer vi resterne af dit lig til sultanen.
Når jeg har dræbt Mehmed, kommer jeg efter dig.
Fang ham!
Vlad Dracula flygtede ind i kaosset
og sluttede sig til sine soldater, der fortsat strømmede ind i lejren.
Sultan, vi kan ikke holde stand mere!
Nu er du min.
Slip janitsharerne løs!
Når man så janitsharerne foran sig, vidste man, at helvede nærmede sig.
Det er en fælde!
Mindst én osmannisk krønike fortæller,
at osmannerne ventede på valakkerne den nat.
Sultanen må have vidst det.
Også selvom han aldrig fortalte det til nogen i lejren
eller måske kun til generalerne og janitsharerne.
Mehmed var en mesterstrateg og -taktiker,
og han var en fremragende soldat.
Han viste aldrig frygt.
Driv dem ind mod midten!
Vi ved, at osmannerne led enorme tab,
men det lykkedes dem at omgruppere.
Driv dem ind mod midten!
Husk på, at ingen var hårdere end Mehmed.
Intet kunne stoppe manden.
Han var hård. Han var ukuelig.
I geled!
Hold formationen!
Hvor er han?
Hvor er han? Hvor blev han af?
Find ham!
Tusindvis blev dræbt i kampens første par timer.
Håndkanoner! Nu!
Da udfaldet kunne gå begge veje,
tog Mehmed endnu en gang sin overlegne ildkraft i brug.
Affyr!
Angrib igen!
Affyr!
Janitsharerne, som var utroligt disciplinerede,
sluttede op omkring sultanen og dannede en knusende mur af ild.
Ghazier, angrib de vantro!
De kan ikke hamle op med os!
Sultan.
Radu.
Du er i live.
Ja, med nød og næppe.
Sultan, vi bør få Dem væk herfra, hvor De er i sikkerhed.
Og hvor skulle det være?
Sultan…
Min bror slap væk.
Han kommer efter dig.
Så er alt, som det skal være.
Jeg finder ham først og dræber ham.
Kom an, Mehmed!
Dette skal afsluttes nu!
Kom du for at dræbe mig?
Her er jeg!
Æren og berømmelsen, du har søgt hele dit liv.
Det er ikke ære, jeg søger, Mehmed.
Det er hævn.
Radu og pasha Mahmud er her ikke for at redde dig.
Men de vil hjælpe med at begrave dig.
Ligesom da vi sparrede som drenge.
Jeg holdt ulvene væk fra din dør i årevis!
-Beskyttede dig som en bror! -Løgner!
Du tog min bror og ødelagde min familie!
Du er blind og et fjols!
Men jeg vil holde mit løfte og give dig en ærefuld død.
Ligesom min hustru?
Det giver mig nogen trøst at vide, at din hustru også er … død.
Nej.
Jo.
Og du slutter dig snart til hende.
Nej!
Valakiet bliver din grav.
Nej!
Det er jo vanvid.
Hvorfor gør du det?
Far, hvordan kan du gøre det?
Vis mig lidt tålmodighed og loyalitet.
Valakiet bliver din grav.
-Sultan, er alt vel? -Kan De høre mig?
-Jeg slår dig ihjel! -Nej, sultan! Det er mig.
Hvor er Vlad?
Han er væk.
Der er ingen steder at flygte hen.
Jeg finder ham og dræber ham.
En levende Vlad udgjorde en trussel.
Han undslap med livet i behold så mange gange.
Han måtte dræbes.
Det natlige angreb, som begyndte tre timer efter solnedgang den 17. juni,
rasede til klokken fire næste morgen.
Ifølge nogle krøniker om slaget
blev cirka 20.000 mænd dræbt i de fem grufulde timer.
Vlad Draculas overraskelsesangreb pressede Mehmeds hær til det yderste,
men han dræbte ikke sultanen.
Et knusende slag for Spidderen i hans forsøg på at bevare tronen.
Janitsharernes disciplin, trods alle de rædsler de var igennem,
var stadig nok til at drive valakkerne tilbage fra lejren
og tømme Vlad Draculas kogger for den sidste pil.
Nej! Jeg er kun loyal over for sultanen!
Jeg sværger!
Vlads spion?
Én af dem.
Han får chancen for at afsløre de andre, før vi hugger hans forræderiske hoved af.
Min brors plan lykkedes næsten.
Hvordan vidste du, hvor han ville angribe?
Slaget ved Issos.
I 333 før Kristus
var Alexander den Store i undertal mod den persiske kong Darius.
Han satsede og besluttede at angribe kongen og hans personlige vagt direkte.
Hvis han dræbte ham, ville den store hær muligvis bryde sammen.
Og vandt Alexander?
Han besejrede perserne.
Men Vlad Dracula er ikke Alexander,
og jeg er ikke Darius.
I kejserpaladset 700 kilometer sydøst for Târgovişte…
DET OSMANNISKE KEJSERPALADS
Ved du, hvorfor du er her?
Nej, prinsesse Mara.
Vi ville rose dig for din loyale tjeneste.
Desværre var du loyal over for den forkerte person.
Valakkernes plan om at dræbe sultanens familie var blevet forpurret,
men der var stadig løse ender, der skulle opklares.
Sultana Gulbahar.
Vil du give vores ven lidt vand?
Han virker nervøs.
Tak, sultana.
Din ven Elena er ikke længere hos os.
Men…
…hun efterlod det her til dig.
Det siges at gå hurtigt,
og du vil ikke lide…
…ret meget.
Tretten kilometer uden for Târgovişte
var Vlad Dracula blevet besejret,
men hovedstaden var endnu ikke under osmannisk kontrol.
I nat
angreb Vlad Dracula os med hele sin hærs styrke
uden held.
Prisen for deres fiasko
var døden.
Soldat.
Hvor mange valakiske hoveder samlede du til mig?
Ni, sultan.
Så får du dine ni guldstykker i dag.
Mange af vores brødre
faldt som martyrer mod de vantro.
I dag begraver vi dem,
men vi glemmer ikke deres offer.
Hvad angår vores fjende,
ser jeg mig omkring, og de eneste valakker, jeg ser,
er døde eller i lænker!
Vi bad ikke om denne krig,
men vi afslutter den!
I dag sørger vi!
I morgen tager vi Târgovişte!
Vi troede, du var død.
Jeg er i høj grad i live.
Men det er sultanen også.
Der er janitsharer overalt.
Jeg ved det.
De når snart frem til os.
Mehmed vil sætte min bror på tronen.
Saml alle de mænd, du kan.
Vi bekæmper dem.
Vi kæmper i skovene og bjergene.
Ja, min fyrste.
Ja.
Og i Târgovişte.
Mehmed ved ikke, hvad der venter ham.
Udmattede, men målrettede
ankom Mehmed og den osmanniske hær til Târgovişte.
VALAKIETS HOVEDSTAD
En bittersød hjemkomst for prins Radu.
Siden min far regerede dette land…
…har tronen skiftet regent ni gange.
Han og min storebror, Mircea…
…blev dræbt for tronen.
Det bliver Vlad også.
Hvornår får det ende?
Det ender aldrig.
Så længe du sidder på tronen,
kan du ikke stole på nogen.
Og vis aldrig svaghed.
Og hvis jeg … mishager dig, Mehmed?
Lær af din brors fejltagelser,
og gå dine egne veje.
Vi har kort tid til at sætte vores præg på verden.
Men først må vi erobre Târgovişte.
Târgovişte er en naturlig fæstning,
fordi den ligger på toppen af en meget høj klippe.
Det er også en velkonstrueret by.
Dens niveau, dybde og tykkelse er ikke som i en klassisk middelalderby,
der forventer et krudtangreb.
Men det er en by, man vil se op på som en almindelig soldat og tænke:
"Det bliver en meget hård nød at knække. "
Sultan?
Hvad er der, pasha Mahmud?
Noget stemmer ikke.
Mehmed ville finde Vlad og sikre sig, at han ikke længere var en trussel.
Men Vlad trak sig op i Karpaterne,
hvorfra han kunne forsøge at sende bud til ungarerne og bede dem om hjælp.
Men det, han også gjorde, var at forlade sin hovedstad.
Han ankom til hovedstaden i Valakiet, Târgovişte, og fandt en forladt by
uden indbyggere på en støvet sommerdag
og med alle portene åbne.
Jeg kan ikke lide det.
Sultan!
Og i næste øjeblik
fik sultanen endnu en overraskelse.
Det syn, der mødte Mehmed
på vejen ud af den valakiske hovedstad,
ville nok hjemsøge ham resten af livet.
Den blev kaldt "Ligskoven. "
Ifølge nogle beretninger var det et otte kilometer langt skue
med de osmanniske soldater og muslimers spiddede kroppe.
Der var 24.000 personer
i forskellige aldre og af begge køn.
Alle var spiddet og præsenteret på grufulde måder.
Det er måske et af de smukkeste eksempler på psykologisk krigsførelse.
Krønikerne fortæller, at selv sultanen steg af sin hest,
og han lagde sit tæppe på jorden og begyndte at bede.
Hæren gjorde det samme,
for aldrig før i Osmannerrigets historie
havde en osmannisk hersker og hær set det, de så.
Men det mest knusende slag fra Vlads side i krigen om Valakiet
havde endnu ikke ramt dem.
Hamza Bey.
Tag dem alle ned med det samme.
Giv dem en ordentlig begravelse … langt væk fra dette lighus.
Javel, sultan.
Hamza Bey skulle have fået en særlig høj pæl på grund af hans rang,
men han var også blevet klædt i sin fineste uniform
for at gøre stort indtryk på sultanen.
Det er den slags detaljer,
der viser, at Vlad virkelig tænkte på, hvem hans publikum var,
og det havde tydeligvis den tilsigtede effekt.
Det var som at sige:
"Du må få byen, du må få landet,
men du bliver hersker over de døde.
Det er, hvad du er. Du er de dødes hersker. "
JULI 1462 - TO UGER SENERE
Vlad Dracula var stadig på flugt,
forfulgt af osmanniske soldater gennem landsbyerne.
Men inden sultan Mehmed 2. forlod Valakiet i juli,
gav han Vlads voldelige og blodige seks år lange regeringstid dødsstødet…
Ikke med et sværd, men med en kroning.
Fyrst Radu.
Valakiets vojvod.
Vlad og jeg jagtede hinanden i dette rum,
når vores far var i krig.
En dag vil dine børn gøre det samme.
Rejser du?
Men Vlad er stadig derude.
Mit højeste ønske er at spidde ham på en pæl udenfor disse mure
og lade ham lide og rådne ligesom Hamza Bey og de andre.
Men…
Der er problemer i Ægæerhavet med de venetianske rænkesmede.
Og jeg trænger til at se Gulbahar og min søn.
Ja.
Naturligvis.
Jeg efterlader Mihaloğlu Ali Bey og 2.000 af mine bedste soldater her.
Og den her.
Tak, Mehmed.
Vær den hersker, Vlad burde have været.
Må du regere længe,
Radu Dracula.
Radu fik den krone, han aldrig troede, han ville få,
og Mehmed fik en venlig hersker i dette vigtige grænseland.
Vi siger ofte, at Vlad Dracula tilbragte så meget tid ved det osmanniske hof,
at han forstod sin fjende, men vi bør også komplimentere Mehmed.
Han forstod også sin fjende og i særdeleshed valakisk politik,
og han vidste, at med Radu på tronen ville Vlad Dracula hurtigt falde i unåde.
Med dette ene træk udspillede og overlistede Mehmed ham,
og det var slut for Vlad Dracula, som måtte flygte.
Efter at have været på nippet til at dræbe verdens mest magtfulde hersker
var Vlad Dracula pludselig en mand uden land,
med en svindende hær og få politiske allierede.
For evigt defineret af sin brutalitet
og af sin heroiske, men skæbnesvangre opstand mod Mehmed Erobreren.
Vi er to dages ridt fra den ungarske grænse.
Jeg beder dig ikke følge med. Valget er dit.
Din kamp er min kamp.
Mist ikke modet.
Vi vender tilbage og får vores hævn.
Vi ses snart, bror Mehmed.
Hvis det var lykkedes Vlad at dræbe sultanen,
ville felttoget være endt i samme øjeblik.
Det ville ikke bare have været en militær sejr,
men også en propagandasejr
for ham at dræbe Mehmed, manden, der erobrede Konstantinopel.
Han ville være blevet en helt for hele den kristne verden.
Men i stedet blev han kendt som Dracula, den blodtørstige vampyr.
Mehmeds strategiske geni på slagmarken
og hans snedige politiske manøvrer
gav Vlad Dracula et knusende nederlag,
som han aldrig helt kom sig over.
Valakiet forblev en osmannisk vasalstat de næste 400 år.
OKTOBER 1462
Flere måneder efter sejren i Târgovişte
var sultanen fortsat forbitret over, at Vlad Dracula stadig var i live.
Hvad er der galt, Mehmed?
Du må give slip på den besættelse.
Du vandt.
Radu sidder på tronen.
-Din familie er i sikkerhed. -Vlad Dracula lever…
Han er bare en vanæret fyrste uden trone og uden magt.
Jeg hviler ikke, før han betaler for det, han gjorde mod Hamza Bey og de andre.
Jeg svor en ed.
Du vandt store sejre i Anatolien,
Middelhavet, Europa.
Denne by afspejler din vision.
Rom er inden for din rækkevidde.
Men du må lægge Vlad bag dig.
Din skæbne ligger et andet sted.
Skæbnen…
Vi kan finde vores skæbne her.
Iliaden.
"Lad mig da ikke dø uden ære…
…og uden kamp.
Lad mig først udrette noget stort…"
"…som mænd efter mig vil tale om. "
FEMTEN ÅR SENERE
Mehmed stod endelig ansigt til ansigt med Vlad Dracula en sidste gang i 1477
ved Konstantinopels gamle mure.
Tekster af: Vibeke Petersen